CELEX: 32014R0696
Language: hu
Date: 2014-06-24 00:00:00
Title: A Bizottság 696/2014/EU rendelete ( 2014. június 24. ) az 1881/2006/EK rendeletnek a növényi olajokban és zsírokban, valamint a növényi olajokat és zsírokat tartalmazó élelmiszerekben előforduló erukasav felső határértékei tekintetében történő módosításáról  EGT-vonatkozású szöveg

25.6.2014   
            
            
               HU
            
            
               Az Európai Unió Hivatalos Lapja
            
            
               L 184/1
            
         A BIZOTTSÁG 696/2014/EU RENDELETE
   (2014. június 24.)
   az 1881/2006/EK rendeletnek a növényi olajokban és zsírokban, valamint a növényi olajokat és zsírokat tartalmazó élelmiszerekben előforduló erukasav felső határértékei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
   mivel:
   
               (1)
            
            
               Az 1881/2006/EK bizottsági rendelet (2) meghatározza az élelmiszerekben előforduló szennyező anyagok felső határértékeit.
            
         
               (2)
            
            
               Az emberi fogyasztásra szánt olajok és zsírok, valamint a hozzáadott olajokat és zsírokat tartalmazó élelmiszerek erukasav-tartalmának felső határértékét a 76/621/EGK tanácsi irányelv (3) határozta meg. Az erukasav egy természetes növényi toxin, amely a 315/93/EGK irányelvben a szennyező anyagra vonatkozóan meghatározott fogalommeghatározás alapján szennyező anyagnak számít, mivel az erukasav a mezőgazdasági termelés, különösen pedig a fajtaválasztás következményeképpen fordul elő az élelmiszerekben. A jogalkotás egyszerűsítése érdekében helyénvaló az 1881/2006/EK rendeletben megállapítani az erukasav felső határértékét. Helyénvaló továbbá összehangolni a legfeljebb 5 %-os zsírtartalmú élelmiszerekre vonatkozó rendelkezéseket. Ezt követően pedig a 76/621/EGK irányelvet egy önálló jogi aktus révén hatályon kívül kell helyezni.
            
         
               (3)
            
            
               Az anyatej-helyettesítő és anyatej-kiegészítő tápszerekre vonatkozó alapvető követelményekről szóló, 1993. szeptember 17-i véleményében (4) az élelmiszerügyi tudományos bizottság hangsúlyozta, hogy célszerű lenne meghatározni az erukasav felső határértékét.
            
         
               (4)
            
            
               Mivel a 2006/141/EK bizottsági irányelv (5) már szigorúbb felső határértéket állapított meg az erukasav anyatej-helyettesítő és anyatej-kiegészítő tápszerekben való előfordulása tekintetében, ezért helyénvaló ezt a felső határértéket az 1881/2006/EK rendeletben is rögzíteni.
            
         
               (5)
            
            
               Az 1881/2006/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1881/2006/EK rendelet I. melléklete az alábbi 8. szakasszal „Inherens növényi toxinok” egészül ki.
   
      
         „8. szakasz: Inherens növényi toxinok
      
      
                  Élelmiszerek(1)
               
               
                  Felső határértékek (g/kg)
               
            
                  8.1.
               
               
                  
                     Erukasav
                  
               
               
                   
               
            
                  8.1.1.
               
               
                  Növényi olaj és zsírok
               
               
                  50 (6)
                  
               
            
                  8.2.1.
               
               
                  Hozzáadott növényi olajokat és zsírokat tartalmazó élelmiszerek, a 8.1.3. pontban említett élelmiszerek kivételével
               
               
                  50 (6)
                  
               
            
                  8.3.1.
               
               
                  Anyatej-helyettesítő és anyatej-kiegészítő tápszerek(8)
               
               
                  10 (6)
                  
               
            
   2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 24-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 37., 1993.2.13., 1. o.
   
   
      (2)  A Bizottság 2006. december 19-i 1881/2006/EK rendelete az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.)
   
      (3)  A Tanács 1976. július 20-i 76/621/EGK irányelve a közvetlenül emberi fogyasztásra szánt olajok (étolajok) és zsírok (étkezési zsírok), valamint a hozzáadott olajokat és zsírokat tartalmazó élelmiszerek erukasav-tartalma legmagasabb szintjének rögzítéséről (HL L 202., 1976.7.28., 35. o.).
   
      (4)  http://ec.europa.eu/food/fs/sc/scf/reports/scf_reports_34.pdf
   
      (5)  A Bizottság 2006. december 22-i 2006/141/EK irányelve az anyatej-helyettesítő és anyatej-kiegészítő tápszerekről, valamint az 1999/21/EK irányelv módosításáról (HL L 401., 2006.12.30., 1. o.).
   
      (6)  a felső határérték az erukasav szintjére vonatkozik, az élelmiszerben lévő zsírkomponens teljes zsírsavtartalmára számolva.”